**DĖL ROKIŠKIO RAJONO SAVIVALDYBĖS TARYBOS 2019 M. RUGSĖJO 27 D. SPRENDIMO NR. TS-200 „DĖL ROKIŠKIO RAJONO SENIŪNIJŲ TEIKIAMŲ KULTŪROS IR TYRIZMO SRITYJE MOKAMŲ PASLAUGŲ SĄRAŠO IR ĮKAINIŲ PATVIRTINIMO“ PRIPAŽINIMO NETEKUSIU GALIOS**

2021 m. birželio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba n u s p r e n d ž i a:

Pripažinti netekusiu galios nuo 2021 m. birželio 30 d. Rokiškio rajono savivaldybės tarybos 2019 m. rugsėjo 27 d. sprendimą Nr. TS-200 „Dėl Rokiškio rajono seniūnijų teikiamų kultūros ir turizmo srityje mokamų paslaugų sąrašo ir įkainių patvirtinimo“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Irena Matelienė

Rokiškio rajono savivaldybės tarybai

**DĖL TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2019 M. RUGSĖJO 27 D. SPRENDIMO NR. TS-200 „DĖL ROKIŠKIO RAJONO SENIŪNIJŲ TEIKIAMŲ KULTŪROS IR TYRIZMO SRITYJE MOKAMŲ PASLAUGŲ SĄRAŠO IR ĮKAINIŲ PATVIRTINIMO“ PRIPAŽINIMO NETEKUSIU GALIOS“ AIŠKINAMASIS RAŠTAS**

2021-06-25

Rokiškis

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – pripažinti netekusiu galios nuo 2021 m. birželio 30 d. Rokiškio rajono savivaldybės tarybos 2019 m. rugsėjo 27 d. sprendimą Nr. TS-200 „Dėl Rokiškio rajono seniūnijų teikiamų kultūros ir turizmo srityje mokamų paslaugų sąrašo ir įkainių patvirtinimo“.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės tarybos 2021 m. balandžio 30 d. sprendimas Nr. TS-105 „Dėl didžiausio leistino darbuotojų pareigybių skaičiaus patvirtinimo Rokiškio rajono savivaldybės biudžetinėse įstaigose“ dalinio pakeitimo“.

**Sprendimo projekto esmė.** Savivaldybės tarybos sprendimo rengimo priežastis: Rokiškio rajono savivaldybės tarybos 2021 m. balandžio 30 d. sprendimu Nr. TS-105 „Dėl didžiausio leistino darbuotojų pareigybių skaičiaus patvirtinimo Rokiškio rajono savivaldybės biudžetinėse įstaigose“ dalinio pakeitimo“ kultūros specialistų pareigybės (etatai) buvo perkelti iš Rokiškio rajono savivaldybės administracijos padalinių (seniūnijų) į savivaldybės biudžetines įstaigas. Rokiškio rajono seniūnijų teritorijose kultūros paslaugas teiks savivaldybės biudžeto įstaigos Rokiškio kultūros centras, Pandėlio universalus daugiafunkcis centras, Panemunėlio mokykla-daugiafunkcis centras, Obelių socialinių paslaugų namai. Minėtosios įstaigos į savo teikiamų mokamų paslaugų sąrašus įtrauks aktualias kultūros paslaugas ir teiks Rokiškio rajono savivaldybės tarybai tvirtinti jų įkainius.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas;

**neigiamos** – nenumatyta.

**Finansavimo šaltiniai ir lėšų poreikis**.

Sprendimui įgyvendinti savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Komunikacijos ir kultūros skyriaus vedėja Irena Matelienė